Na temelju članka 32. stavka 1. i članka 33. stavka 1. Zakona o udrugama („Narodne novine“ broj 74/14) i članka 40. Statuta Grada Koprivnice („Glasnik Grada Koprivnice“ broj 4/09, 1/12, 1/13 i 3/13 – pročišćeni tekst), Gradsko vijeće Grada Koprivnice na \_\_\_\_ sjednici održanoj \_\_\_\_\_ 2016., donijelo je

**P R O G R A M**

**o izmjenama Programa javnih potreba u području djelovanja**

**udruga građana Grada Koprivnice za 2016. godinu**

**Članak 1.**

U Programu javnih potreba u području djelovanja udruga građana Grada Koprivnice za 2016. godinu („Glasnik Grada Koprivnice“ broj 6/15), u članku 4., alineje 8. i 9. brišu se.

**Članak 2.**

U članku 5. točki 2. brojka „56.000,00“ zamjenjuje se brojkom „20.000,00“, u točki 5. brojka „180.000,00“ zamjenjuje se brojkom „100.000,00“,

Točke 8. i 9. brišu se.

Dosadašnje točke 10., 11., 12., 13., 14., 15., 16. i 17. postaju nove točke 8., 9., 10., 11., 12., 13., 14. i 15..

U novoj točki 9. brojka „10.000,00“ zamjenjuje se brojkom „5.000,00“, a u novoj točki 10. brojka „10.000,00“ zamjenjuje se brojkom“4.000,00“.

**Članak 3.**

U članku 6. brojka „789.000,00“ zamjenjuje se brojkom „562.000,00“

**Članak 4.**

Ovaj Program stupa na snagu osmog dana od dana objave u „Glasniku Grada Koprivnice“.

KLASA: 400-06/15-01/0014

URBROJ:

Koprivnica, 17. lipnja 2016.

GRADSKO VIJEĆE

GRADA KOPRIVNICE

PREDSJEDNIK:

Zoran Gošek, dipl. ing

**OBRAZLOŽENJE**

Temeljem Nacionalne strategije stvaranja poticajnog okruženja za razvoj civilnog društva od 2012. do 2016. godine koju je Vlada Republike Hrvatske donijela 12. srpnja 2012. godine, i Zakona o udrugama („Narodne novine“ broj 74/14.), jedinice lokalne samouprave financiraju i ugovaraju provedbu programa i projekata od interesa za opće dobre na temelju provedenog javnog poziva, odnosno natječaja ili na temelju posebnog propisa o financiranju javnih potreba.

Temeljem iskazanih potreba građana i dosadašnjih aktivnosti udruga, najvažnija područja djelovanja udruga su rad s djecom i mladima, promicanje obiteljskih vrijednosti, rad sa starijim osobama, rad s hrvatskim braniteljima iz Domovinskog rata i članovima njihovih obitelji, socijalna skrb, unapređenje kvalitete života osoba s invaliditetom, zaštita potrošača, zaštita okoliša i prirode, razvoj kapaciteta udruga, promicanje i zaštita ljudskih prava i sloboda, zaštita i uzgoj životinja, tradicionalne manifestacije, očuvanje tradicije i običaja, unaprjeđenje kvalitete rada udruga građana, afirmacija, unaprjeđenje volonterizma i drugi svjetski rat i civilni invalidi rata.

Područja djelovanja promicanje zdravog načina života i zaštite zdravlja i rad s osobama narušenog duševnog zdravlja brišu se s obzirom da se ista nalaze u Programu javnih potreba u socijalnoj skrbi i zdravstvu Grada Koprivnice u 2016. godini. Kako po objavljenom javnom pozivu nisu realizirana planirana sredstva ista su smanjenja i preusmjerena na ostale javne potrebe Grada Koprivnice.

Obzirom na važnost aktivnosti udruga građana, predlaže se Gradskom vijeću Grada Koprivnice donošenje Programa o izmjeni Programa javnih potreba u području djelovanja udruga građana Grada Koprivnice za 2016. godinu.

|  |  |
| --- | --- |
| Nositelj izrade: | Predlagatelj akta: |
| Upravni odjel za društvene djelatnosti i europske poslove  Pročelnik: | Zamjenik koji obnaša  dužnost gradonačelnika |
| Darko Ledinski, prof. | Mišel Jakšić, dipl. oec. |